|  |  |
| --- | --- |
| Indic scriptIndic script | **इस पन्ने में हिन्दी के अलावा अन्य भारतीय लिपियां भी है।** पर्याप्त सॉफ्टवेयर समर्थन के अभाव में आपको अनियमित स्थिति में स्वर व मात्राएं तथा संयोजक दिख सकते हैं। अधिक... |

आधुनिक भारतीय आर्यभाषाओं की शृंखला में पूर्वी सीमा पर अवस्थित असम की भाषा को **असमिया**, **असमीया** कहा जाता है। असमिया भारत के असम प्रांत की आधिकारिक भाषा तथा असम में बोली जाने वाली प्रमुख भाषा है। इसको बोलने वालों की संख्या डेढ़ करोड़ से अधिक है।

भाषाई परिवार की दृष्टि से इसका संबंध आर्य भाषा परिवार से है और बांग्ला, मैथिली, उड़िया और नेपाली से इसका निकट का संबंध है। गियर्सन के वर्गीकरण की दृष्टि से यह बाहरी उपशाखा के पूर्वी समुदाय की भाषा है, पर सुनीतिकुमार चटर्जी के वर्गीकरण में प्राच्य समुदाय में इसका स्थान है। उड़िया तथा बंगला की भांति असमी की भी उत्पत्ति प्राकृत तथा अपभ्रंश से भी हुई है।

यद्यपि असमिया भाषा की उत्पत्ति सत्रहवीं शताब्दी से मानी जाती है किंतु साहित्यिक अभिरुचियों का प्रदर्शन तेरहवीं शताब्दी में रुद्र कंदलि के द्रोण पर्व (महाभारत) तथा माधव कंदलि के रामायण से प्रारंभ हुआ। वैष्णवी आंदोलन ने प्रांतीय साहित्य को बल दिया। शंकर देव (१४४९-१५६८) ने अपनी लंबी जीवन-यात्रा में इस आंदोलन को स्वरचित काव्य, नाट्य व गीतों से जीवित रखा। 

सीमा की दृष्टि से असमिया क्षेत्र के पश्चिम में बंगला है। अन्य दिशाओं में कई विभिन्न परिवारों की भाषाएँ बोली जाती हैं। इनमें से तिब्बती, बर्मी तथा खासी प्रमुख हैं। इन सीमावर्ती भाषाओं का गहरा प्रभाव असमिया की मूल प्रकृति में देखा जा सकता है। अपने प्रदेश में भी असमिया एकमात्र बोली नहीं हैं। यह प्रमुखतः मैदानों की भाषा है।

असमिया एवं बंगला
----------------

बहुत दिनों तक असमिया को बंगला की एक उपबोली सिद्ध करने का उपक्रम होता रहा है। असमिया की तुलना में बंगला भाषा और साहित्य के बहुमुखी प्रसार को देखकर ही लोग इस प्रकार की धारण बनाते रहे हैं। परंतु भाषावैज्ञानिक दृष्टि से बंगला और असमिया का समानांतर विकास आसानी से देखा जा सकता है। मागधी अपभ्रंश के एक ही स्रोत से निःसृत होने के कारण दोनों में समानताएँ हो सकती हैं, पर उनके आधार पर एक दूसरी की बोली सिद्ध नहीं किया जा सकता।

क्षेत्रविस्तार एवं सीमाएँ
-------------------------

क्षेत्रीय विस्तार की दृष्टि से असमिया के कई उपरूप मिलते हैं। इनमें से दो मुख्य हैं - पूर्वी रूप और पश्चिमी रूप। साहित्यिक प्रयोग की दृष्टि से पूर्वी रूप को ही मानक माना जाता है। पूर्वी की अपेक्षा पश्चिमी रूप में बोलीगत विभिन्नताएँ अधिक हैं। असमिया के इन दो मुख्य रूपों में ध्वनि, व्याकरण तथा शब्दसमूह, इन तीनों ही दृष्टियों से अंतर मिलते हैं। असमिया के शब्दसमूह में संस्कृत तत्सम, तद्भव तथा देशज के अतिरिक्त विदेशी भाषाओं के शब्द भी मिलते हैं। अनार्य भाषापरिवारों से गृहीत शब्दों की संख्या भी कम नहीं है। भाषा में सामान्यत: तद्भव शब्दों की प्रधानता है। हिंदी उर्दू के माध्यम से फारसी, अरबी तथा पुर्तगाली और कुछ अन्य यूरोपीय भाषाओं के भी शब्द आ गए हैं।

शब्दसमूह
--------

भारतीय आर्यभाषाओं की शृंखला में पूर्वी सीमा पर स्थित होने के कारण असमिया कई अनार्य भाषापरिवारों से घिरी हुई है। इस स्तर पर सीमावर्ती भाषा होने के कारण उसके शब्दसमूह में अनार्य भाषाओं के कई स्रोतों के लिए हुए शब्द मिलते हैं। इन स्रोतों में से तीन अपेक्षाकृत अधिक मुख्य हैं :

* (१) ऑस्ट्रो-एशियाटिक

(अ) खासी, (आ) कोलारी, (इ) मलायन
* (२) तिब्बती-बर्मी-बोडो

* (३) थाई-अहोम

शब्दसमूह की इस मिश्रित स्थिति के प्रसंग में यह स्पष्ट कर देना उचित होगा कि खासी, बोडो तथा थाई तत्त्व तो असमिया में उधार लिए गए हैं, पर मलायन और कोलारी तत्वों का मिश्रण इन भाषाओं के मूलाधार के पास्परिक मिश्रण के फलस्वरूप है। अनार्य भाषाओं के प्रभाव को असम के अनेक स्थाननामों में भी देखा जा सकता है। ऑस्ट्रिक, बोडो तथा अहोम के बहुत से स्थाननाम ग्रामों, नगरों तथा नदियों के नामकरण की पृष्ठभूमि में मिलते हैं। अहोम के स्थाननाम प्रमुखतः नदियों को दिए गए नामों में हैं।

लिपि
----

मुख्य लेख: असमिया लिपि
असमिया लिपि मूलत: ब्राह्मी का ही एक विकसित रूप है। बंगला से उसकी निकट समानता है। लिपि का प्राचीनतम उपलब्ध रूप भास्करवर्मन का 610 ई. का ताम्रपत्र है। परंतु उसके बाद से आधुनिक रूप तक लिपि में "नागरी" के माध्यम से कई प्रकार के परिवर्तन हुए हैं।

इतिहास
------

असमिया भाषा का व्यवस्थित रूप 13वीं तथा 14वीं शताब्दी से मिलने पर भी उसका पूर्वरूप बौद्ध सिद्धों के "चर्यापद" में देखा जा सकता है। "चर्यापद" का समय विद्वानों ने ईसवी सन् 600 से 1000 के बीच स्थिर किया है। इन दोहों के लेखक सिद्धों में से कुछ का तो कामरूप प्रदेश से घनिष्ठ संबंध था। "चर्यापद" के समय से 12वीं शताब्दी तक असमी भाषा में कई प्रकार के मौखिक साहित्य का सृजन हुआ था। मणिकोंवर-फुलकोंवर-गीत, डाकवचन, तंत्र मंत्र आदि इस मौखिक साहिय के कुछ रूप हैं।

असमिया भाषा का पूर्ववर्ती, अपभ्रंशमिश्रित बोली से भिन्न रूप प्राय: 18वीं शताब्दी से स्पष्ट होता है। भाषागत विशेषताओं को ध्यान में रखते हुए असमिया के विकास के तीन काल माने जा सकते हैं :

### प्रारंभिक असमिया

14वीं शताब्दी से 16वीं शताब्दी के अंत तक। इस काल को फिर दो युगों में विभक्त किया जा सकता है : (अ) वैष्णव-पूर्व"युग तथा (आ) वैष्णव। इस युग के सभी लेखकों में भाषा का अपना स्वाभाविक रूप निखर आया है, यद्यपि कुछ प्राचीन प्रभावों से वह सर्वथा मुक्त नहीं हो सकी है। व्याकरण की दृष्टि से भाषा में पर्याप्त एकरूपता नहीं मिलती। परंतु असमिया के प्रथम महत्वूपर्ण लेखक शंकरदेव (जन्म--1449) की भाषा में ये त्रुटियाँ नहीं मिलती। वैष्णव-पूर्व-युग की भाषा की अव्यवस्था यहाँ समाप्त हो जाती है। शंकरदेव की रचनाओं में ब्रजबुलि प्रयोगों का बाहुल्य है।

### मध्य असमिया

17वीं शताब्दी से 19वीं शताब्दी के प्रारंभ तक। इस युग में अहोम राजाओं के दरबार की गद्यभाषा का रूप प्रधान है। इन गद्यकर्ताओं को बुरंजी कहा गया है। बुरंजी साहित्य में इतिहास लेखन की प्रारंभिक स्थिति के दर्शन होते हैं। प्रवृत्ति की दृष्टि से यह पूर्ववर्ती धार्मिक साहित्य से भिन्न है। बुरंजियों की भाषा आधुनिक रूप के अधिक निकट है।

### आधुनिक असमिया

19वीं शताब्दी के प्रारंभ से। 1819 ई. में अमरीकी बप्तिस्त पादरियों द्वारा प्रकाशित असमिया गद्य में बाइबिल के अनुवाद से आधुनिक असमिया का काल प्रारंभ होता है। मिशन का केंद्र पूर्वी आसाम में होने के कारण उसकी भाषा में पूर्वी आसाम की बोली को ही आधार माना गया। 1846 ई. में मिशन द्वारा एक मासिक पत्र "अरुणोदय" प्रकाशित किया गया। 1848 में असमिया का प्रथम व्याकरण छपा और 1867 में प्रथम असमिया अंग्रेजी शब्दकोश।

असमिया साहित्य
--------------

मुख्य लेख: असमिया साहित्य
असमिया के शिष्ट और लिखित साहित्य का इतिहास पाँच कालों में विभक्त किया जाता है: 

* (१) वैष्णवपूर्वकाल : 1200-1449 ई.

* (2) वैष्णवकाल : 1449-1650 ई.

* (3) गद्य, बुरंजी काल : 1650-1926 ई.

* (4) आधुनिक काल : 1026-1947 ई.

* (5) स्वाधीनतोत्तरकाल : 1947 ई. से अब तक

असमिया साहित्य की १६वी सदी से १९वीं सदी तक की काव्य धारा को छह भागों में बाँट सकते हैं-

* महाकाव्यों व पुराणों के अनुवाद
* काव्य या पुराणों की कहानियाँ
* गीत
* निरपेक्ष व उपयोगितावादी काव्य
* जीवनियों पर आधारित काव्य
* धार्मिक कथा काव्य या संग्रह

असमिया की पारम्परिक कविता उच्चवर्ग तक ही सीमित थी। भट्टदेव (१५५८-१६३८) ने असमिया गद्य साहित्य को सुगठित रूप प्रदान किया। दामोदरदेव ने प्रमुख जीवनियाँ लिखीं। पुरुषोत्तम ठाकुर ने व्याकरण पर काम किया। अठारहवी शती के तीन दशक तक साहित्य में विशेष परिवर्तन दिखाई नहीं दिए। उसके बाद चालीस वर्षों तक असमिया साहित्य पर बांग्ला का वर्चस्व बना रहा। असमिया को जीवन प्रदान करने में चन्द्रकुमार अग्रवाल (१८५८-१९३८), लक्ष्मीनाथ बेजबरुवा (१८६७-१८३८), व हेमचन्द्र गोस्वामी (१८७२-१९२८) का योगदान रहा। असमिया में छायावादी आंदोलन छेड़ने वाली मासिक पत्रिका जोनाकी का प्रारम्भ इन्हीं लोगों ने किया था। उन्नीसवीं शताब्दी के उपन्यासकार पद्मनाभ गोहाञिबरुवा और रजनीकान्त बरदलै ने ऐतिहासिक उपन्यास लिखे। सामाजिक उपन्यास के क्षेत्र में देवाचन्द्र तालुकदार व बीना बरुवा का नाम प्रमुखता से आता है। स्वतंत्रता प्राप्ति के बाद बीरेन्द्र कुमार भट्टाचार्य को मृत्यंजय उपन्यास के लिए ज्ञानपीठ पुरस्कार से सम्मानित किया गया। इस भाषा में क्षेत्रीय व जीवनी रूप में भी बहुत से उपन्यास लिखे गए हैं। ४०वे व ५०वें दशक की कविताएँ व गद्य मार्क्सवादी विचारधारा से भी प्रभावित दिखाई देती है।

सन्दर्भ
-------

1. ↑  2016. Ethnologue: Languages of the World, Nineteenth edition Archived 2018-03-13 at the वेबैक मशीन. Dallas, Texas: SIL International". SIL International. 2016.
2. ↑  "Statement". censusindia.gov.in. Archived from the original on 6 February 2012

इन्हें भी देखें
---------------

* असम
* भारत की भाषाएँ
* भाषाई परिवार
* असमिया लिपि
* असमिया साहित्य
* कामरुपी भाषा
* ब्रजावली
* असमिया भाषा उन्नति साधिनी सभा

बाहरी कड़ियाँ
-------------

* हिन्दी-असमिया शब्दकोश (हिन्दी विक्षनरी पर स्थित)
* भारतीय भाषा ज्योति: असमिया —हिंदी के माध्यम से असमिया सिखाने की किताब

| * दे
* वा
* सं
विश्व की प्रमुख भाषाएं |
| --- |
| संथाली भाषा  •  मंदारिन भाषा  •  कैंटोरिन भाषा  •  वुव भाषा  •  मिन भाषा  •  होक्का भाषा  •  अंग्रेजी भाषा  •  हिन्दी भाषा  •  रूसी भाषा  •  अरबी भाषा  •  बंगाली भाषा  •  पुर्तगाली भाषा  •  जापानी भाषा  •  फ़्रांसीसी भाषा  •  जर्मन भाषा  •  उर्दू भाषा  •  पंजाबी भाषा  •  कोरियाई भाषा  •  तेलुगू भाषा  •  इटालियन भाषा  •  तमिल भाषा  •  मराठी भाषा  •  जावा भाषा  •  वियतनामी भाषा  •  तुर्की भाषा  •  थाई भाषा  •  उक्रेनियन भाषा  •  स्वाहिली भाषा  •  पोलिश भाषा  •  कन्नड़ भाषा  •  गुजराती भाषा  •  मलयालम भाषा  •  टागालोग भाषा  •  फ़ारसी भाषा  •  हौसा भाषा  •  बर्मी भाषा  •  उड़िया भाषा  •  सूडानीज भाषा  •  रोमानियन भाषा  •  पश्तो भाषा  •  डच-फ्लेमिश भाषा  •  सर्बी क्रोएशियन भाषा  •  असमिया भाषा  •  योऊबा भाषा  •  सिंधी भाषा  •  इबो भाषा  •  अम्हारी भाषा  •  हंगेरियन भाषा  •  अजेरी भाषा  •  नेपाली भाषा  •  चेक भाषा  •  सिंहली भाषा  •  सेबुआनो भाषा  •  फुला भाषा  •  उजबेक भाषा  •  मलागासी भाषा  •  ग्रीक भाषा  •  अफ़्रीकान्स भाषा  •  कुर्दिश भाषा  •  गाला भाषा  •  मदुरीसी भाषा  •  बाइलोरशियन भाषा  •  कैटलन भाषा  •  नियांगा भाषा  •  ओरोम भाषा  •  स्वीडिश भाषा  •  बुल्गारियन भाषा  •  मलिन्के भाषा  •  कजाक भाषा  •  रूवान्डा भाषा  •  कुएचुआ भाषा  •  शोना भाषा  •  ततार भाषा  •  ख्मेर भाषा  •  जुलू भाषा  •  उइगुर भाषा  •  सोमाली भाषा  •  लिंगाला भाषा  •  त्वाई-फान्टे भाषा  •  इलोकानो भाषा  •  जोशा भाषा  •  मिनान कबाऊ भाषा  •  यी (लोलो) भाषा  •  फिनिश भाषा  •  बोलोफ भाषा  •  रूंडी भाषा  •  नर्वेजियन भाषा  •  स्लोवाक भाषा  •  आर्मेनियन भाषा  •  तिब्बती भाषा  •  संथाली भाषा  •  अल्बेनियन भाषा  •  मियाओ भाषा  •  मंगोलियन भाषा  •  किकियू भाषा  •  जार्जियन भाषा  •  हिब्रू भाषा  •  मोरे भाषा  •  लाओ भाषा  •  नियाना भाषा  •  गुआरानी भाषा  •  बटक तोबा भाषा  •  कनूरी भाषा  •  टिग्रीनिया भाषा  •  बाइकोल भाषा  •  बलूची भाषा  •  अचाइनीज भाषा  •  बुंडा भाषा  •  बालानीज भाषा  •  मकुआ भाषा  •  कांगो भाषा  •  बिलि भाषा  •  टर्पमैन भाषा  •  एबी भाषा  •  स्वाना भाषा  •  शान भाषा  •  कम्बा भाषा  •  लुओ भाषा  •  लैटनियन भाषा  •  स्लोवेनियन भाषा  •  चुवाश भाषा  •  गोंडी भाषा  •  बेम्बा भाषा  •  मेसिडोनियन भाषा  •  किरगिज भाषा  •  टुलू भाषा  •  मेंडे भाषा  •  मार्डविन भाषा  •  करेन भाषा  •  सिडाम भाषा  •  एस्तोनियन भाषा  •  बाश्किर भाषा  •  फोन भाषा |

| * दे
* वा
* सं
भारत भारत की भाषाएँ |
| --- |
| आधिकारिकभाषाएँ | 

|  |  |
| --- | --- |
| संघ-स्तर पर | 
* हिन्दी
* अंग्रेज़ी भाषा

 |
| आठवीं अनुसूची, भारत का संविधान | 
* असमिया
* बंगाली
* बोडो
* डोगरी
* गुजराती
* हिंदी
* कन्नड़
* कश्मीरी
* कोंकणी
* मैथिली
* मलयालम
* मणिपुरी
* मराठी
* नेपाली
* उड़िया
* पंजाबी
* संस्कृत
* सिन्धी
* संथाली
* तमिल
* तेलुगू
* उर्दू

 |
| केवल राज्य-स्तर | 
* गारो
* गुरुंग
* खासी
* कोक बोरोक
* लेप्चा
* लिंबू
* मंगर
* मिज़ो
* नेवारी
* राइ
* शेर्पा
* सिक्किमी
* सुनवार
* तमांग

 |

 |
| प्रमुखअनौपचारिकभाषाएँ | 

|  |  |
| --- | --- |
| दस लाख से ऊपरबोली जाने वाली | 
* अवधी
* बघेली
* बागड़ी
* भीली
* भोजपुरी
* बुंदेली
* छत्तिसगढ़ी
* ढूंढाड़ी
* गढ़वाली
* गोंडी
* हड़ौती
* हरियाणवी
* हो
* कांगडी
* खानदेशी
* खोरठा
* कुमाउनी
* कुरुख
* लम्बाडी
* मगही
* मालवी
* मारवाड़ी
* मेवाड़ी
* मुंडारी
* निमाड़ी
* राजस्थानी
* सदरी
* सुरुजपुरी
* तुलु
* वागड़ी
* वर्हाड़ी

 |
| १ लाख – १० लाख बोली जाने वाली | 
* आदी
* अंगामी
* आओ
* दिमशा
* हाल्बी
* कार्बी
* खैरिया
* कोडावा
* कोलामी
* कोन्याक
* कोरकू
* कोया
* कुई
* कुवी
* लद्दाखी
* लोथा
* माल्टो
* मिशिंग
* निशी
* फोम
* राभा
* सेमा
* सोरा
* तांगखुल
* ठाडो

 |

 |

| * दे
* वा
* सं
आधुनिक हिन्द-आर्य भाषाएँ |
| --- |
| दार्दी | 
* बटेरी
* दामेली
* डोमाकी
* ग्वार-बती
* कोहिस्तानी
* कालामी
* कलश
* कश्मीरी
* खोवार भाषा
* कुंडल शाही
* मंकियाली
* नंगलामी
* पालूला
* पाशाई
* सावी
* शीना
* शुमश्ती
* तोरवाली
* उशोजी

 |
| उत्तरी (पहाड़ी) | 

|  |  |
| --- | --- |
| पूर्वी | 
* डोटेली
* जुमली
* नेपाली
* पलपा

 |
| मध्य | 
* गढ़वाली
* कुमाऊँनी

 |
| पश्चिमी | 
* भदरवाही
* बिलासपुरी
* डोगरी
* हिंदूरी
* जौनसारी
* कांगड़ी
* कुल्लवी
* मंडयाली
* महसू पहाड़ी
* पहाड़ी किन्नौरी
* सिरमौरी

 |

 |
| उत्तर-पूर्वी | 

|  |  |
| --- | --- |
| पंजाबी 
   | 
* पंजाबी
	+ बोलियाँ

 |
| लहन्दा | 
* हिन्दको
* इनकू
* खेतरानी
* पोठोहारी
* सराइकी

 |
| सिन्धी | 
* Jadgali
* कच्छी
* Luwati
* Memoni
* सिन्धी

 |

 |
| पश्चिमी | 

|  |  |
| --- | --- |
| गुजराती | 
* आएर
* गुजराती
* Jandavra
* कोली
* लिसान उद-दावत
* पारकरी कोली
* सौराष्ट्र
* वाघरी

 |
| Bhil | 
* भीली
* Gamit
* Kalto
* Vasavi

 |
| राजस्थानी | 
* बागड़ी
* धाटकी
* गोआरिया
* गोजरी
* जयपुरी
* मालवी
* मारवाड़ी
* मेवाड़ी

 |
| Others | 
* दोमरी
* अहिराणी (खानदेशी)
* लम्बाड़ी
* रोमानी
	+ भाषाओं की सूची

 |

 |
| मध्य | 

|  |  |
| --- | --- |
| पश्चिमी 
     | 
* ब्रजभाषा
* बुंदेली
* हरियाणवी
* हिन्दुस्तानी
	+ हिन्दी
		- बम्बइया हिन्दी
	+ उर्दू
		- दक्खिनी
		- हैदरबादी उर्दू
		- रेख़्ता
* खड़ीबोली
* कन्नौजी
* संसी बोली
* सधुक्कड़ी

 |
| Eastern | 
* अवधी
* बघेली
* छत्तीसगढ़ी
* फ़ीजी हिन्दी

 |
| Others | 
* दनुवार
* पर्या भाषा

 |

 |
| पूर्वी | 

|  |  |
| --- | --- |
| बिहारी | 
* अंगिका
* बज्जिका
* भोजपुरी
* कैरेबियाई हिंदुस्तानी
* कुरमाली
* मगही
* मैथिली
* Majhi
* Musasa
* नागपुरी (सादरी)
* थरुवा
	+ Kochila

 |
| बंगाली-असमिया | 
* असमिया
* बंगाली
	+ बोलियाँ
* बिष्णुप्रिया मणिपुरी
* चकमा
* चिट्टगांवी
* गोलपारिया
* हजोंग
* खड़िया थार
* कामरुपी
* कुरमुकार
* राजबंशी/ रंगपुरी
* रोहिंग्या
* सिलहटी/ सिलेटी
* सुरजापुरी
* तनचंग्या

 |
| Odia | 
* ओड़िया
* संबलपुरी (कोशली)
* Bodo Parja
* Kupia
* Reli

 |
| Halbic | 
* हल्बी
* भातरी
* Kamar
* Mirgan
* Nahari

 |
| Others | 
* Mal Paharia

 |

 |
| दक्षिणी | 

|  |  |
| --- | --- |
| मराठी-कोंकणी | 
* कोंकणी
* मराठी
* *अन्य*

 |
| द्वीपीय | 
* दिवेही
* सिंहली

 |

 |
| अवर्गीकृत | 
* चिनाली
* शेख़गल
* खोलोसी

 |
| पिजिन/क्रियोल | 
* अण्डमान क्रियोल हिन्दी
* हफ़लौंग हिन्दी
* नागामी
* नेफ़ामी
* वेड्डा

 |
| *ये भी देखें*: प्राचीन एवं मध्य हिन्द-आर्य भाषाएँ; हिन्द-ईरानी भाषाएँ; नूरिस्तानी भाषाएँ; ईरानी भाषा परिवार; साँचा:पश्चिमी पहाड़ी भाषाएँ |

|  |  |
| --- | --- |
| प्राधिकरण नियंत्रण आँकड़े: राष्ट्रीय विकिडाटा पर सम्पादित करें | 
* फ़्रान्स
* बी॰एन॰एफ॰ आँकड़े
* जर्मनी
* इजराइल
* संयुक्त राज्य अमेरिका
* जापान
* चेक गणराज्य

 |